***Mindszenty József Általános Iskola, Gimnázium és Kollégium***

***Zalaegerszeg***

**HELYI TANTERV**

**Hittan**

1-4. évfolyam



**2020**

**Bevezetés**

Iskolai hitoktatási munkánk központi célja, hogy diákjainkkal megismertessük a Jóistent, közelebb vigyük őket hozzá, s megmutassuk nekik, hogy életük kiteljesedéséhez szükségük van annak jelenlétére és segítségére, akitől az életet kapták, s aki szüntelenül segíti és szereti őket. Ráébresztjük őket, hogy nincsenek egyedül hitük megismerésében és megélésében, mert az Egyházban és annak tagjaiban minden segítséget megkapnak ahhoz, hogy már földi életük is boldog lehessen, elsősorban pedig annak lehetőségét, hogy beteljesedett életű emberként majd üdvözülhessenek.

Alsó tagozaton a diákok életkorának megfelelő módon, sok szemléltetéssel, játékkal, gondolkodtatással és tevékenykedtetéssel szeretnénk e célokat elérni. Az egyes évfolyamoknál figyelünk arra, hogy a bibliai történeteket és hitünk igazságait a diákok számára érthető módon közvetítsük, tudatosítva azt is, hogy hitünk igazságai mindig is megmaradnak természetfeletti igazságoknak, amelyhez az emberi értelem soha nem képes teljesen elérni.

Motiváljuk őket a hitünkből fakadó cselekedetekre is: vegyék észre a teremtés szépségét, a körülöttük levő embereket, akik segítésén és óvásán keresztül váljanak a Teremtő gyermekeivé és munkatársaivá. Tudatosítjuk, hogy a hit nem csupán tézisek elfogadását jelenti, hanem életformát, amelyben a látszólag nem vallásosnak tűnő dolgok is lépcsővé válhatnak az Isten felé vezető úton. Ezért segítjük őket a helyes lelkiismeret kialakításában, erkölcsös életre, munkájuk tisztességes végzésére. Motiváljuk őket a vallási cselekedetekre és a liturgiába való bekapcsolódásra: a napi imádságra, a szentírásolvasásra, a vasárnapi szentmisén való részvételre, illetve a gyakori szentáldozásra és a rendszeres szentgyónásra. Ezért tartjuk fontosnak, hogy a hitismeretek átadása mellett a gyakorlati és lelki órákon diákjaink lehetőséget és mintát kapjanak a gyakorlati keresztény élet megismerésére és elsajátítására.

A tantárgy célkitűzései kapcsán iránymutatók Egyházunk tanítóhivatalának megnyilatkozásai: A katekézis általános Direktóriuma (1998), valami a Magyar Kateketikai Direktórium (2000). Folyamatos figyelemmel kísérjük a Magyar Katolikus Püspöki Konferencia és intézményei előírásait, valamint a Szombathelyi Egyházmegye pasztorális előírásait.

Az ellenőrzési és értékelési alapelvek között külön hangsúlyozzuk, hogy a hitbeli fejlődés érdemjeggyel nem értékelhető. Éppen ezért a félévi és évvégi érdemjegy kialakításában számos tényező egyidejű figyelembe vételére van szükség. Ilyenek a tárgyi tudás, az együttműködési készség, a szorgalom, a keresztény alap- és erkölcsi elvek mindennapi életben való megjelenése, az Egyház életében az életkornak megfelelő részvétel. Tekintettel vagyunk ara is, hogy ennek gyakorlati megvalósítása nem a diák egyedüli felelőssége. Munkánk során éppen ezért folyamatosan építünk diákjaink családjának együttműködésére és segítségére.

**Ellenőrzés, értékelés, minősítés**

Kérdésekkel és megbeszéléssel ellenőrizzük, mennyire értették meg, illetve tették magukévá az órán elhangzott tanítást. A füzetvezetést, házi feladatokat is rendszeresen ellenőrizzük. A helyes válaszokat, az órai aktivitást, jó meglátásokat dicséretben részesítjük, jutalmazzuk. A hibát szeretettel és nagy tapintattal javítjuk. A bibliai történetek értelmes és értelmezett elmondását osztályzattal minősítjük. A tanórai beszélgetések során fény derül arra, mi nem világos a tanulók számára, mi érdekli őket különösképpen a hallott bibliai történetek kapcsán. Így ellenőrizhetjük tudásuk helyességét és hitbeli fejlődésüket. A tanulók teljesítményét - az első évfolyam kivételével - félévkor és év végén is érdemjeggyel minősítjük.

**1. évfolyam**

Szöveges értékelést alkalmazunk. A hitoktató a következő meghatározások változatai közül szabadon választhat.

**1. Órai aktivitása**

* A tanórán aktív, érdeklődő magatartás jellemzi
* A tanórán szemlélődő, kissé passzív magatartás jellemzi
* A tanórán meglehetősen közömbös magatartás jellemzi

**2. Ismeretei**

* Hitbéli ismeretei alaposak
* Hitbeli ismeretei jók
* Hitbeli ismeretei megfelelők
* Hitbéli ismeretei hiányosak

**3. Szentmisén való részvétel**

* Rendszeresen jár szentmisére
* Gyakran jár szentmisére
* Ritkán jár szentmisére
* Nem jár szentmisére

**2-4. évfolyam**

Az írásbeli munkák értékelése:

|  |  |
| --- | --- |
| Jeles (5) | 90-100% |
| Jó (4) | 75-89% |
| Közepes (3) | 55-74% |
| Elégséges (2) | 40-54% |
| Elégtelen (1) | 0-39% |

**Tanulmányok alatti vizsgák részei**

**és értékelésük**

**1. évfolyam**

|  |  |  |
| --- | --- | --- |
| **Osztályozó és különbözeti vizsga** részei | **Írásbeli rész** | **Szóbeli rész** |
| Időtartam | 45 perc | 15 perc |
| Aránya az értékelésnél | 50 % | 50 % |

|  |  |
| --- | --- |
| **A vizsga értékelése** (szöveges értékelést alkalmazunk) | **%-os határok** |
| Hitbeli ismeretei alaposak | 90-100% |
| Hitbeli ismeretei jók | 75-89% |
| Hitbeli ismeretei megfelelőek | 55-74% |
| Hitbeli ismeretei hiányosak | 0-54% |

**2-4. évfolyam**

**Osztályozó vizsga**

|  |  |  |
| --- | --- | --- |
| **A vizsga részei** | **Írásbeli rész** | **Szóbeli rész** |
| Időtartam | 45 perc | 15 perc |
| Aránya az értékelésnél | 50 % | 50 % |

|  |  |
| --- | --- |
| **A vizsga értékelése** | **%-os határok** |
| Jeles (5) | 90-100% |
| Jó (4) | 75-89% |
| Közepes (3) | 55-74% |
| Elégséges (2) | 35-54% |
| Elégtelen (1) | 0-34% |

**Javítóvizsga**

|  |  |  |
| --- | --- | --- |
| **A vizsga részei** | **Írásbeli rész** | **Szóbeli rész** |
| Időtartam | 45 perc | 15 perc |
| Aránya az értékelésnél | 50 % | 50 % |

|  |  |
| --- | --- |
| **A vizsga értékelése** | **%-os határok** |
| Közepes (3) | 55-100% |
| Elégséges (2) | 35-54% |
| Elégtelen (1) | 0-34% |

**Különbözeti vizsga**

|  |  |  |
| --- | --- | --- |
| **A vizsga részei** | **Írásbeli rész** | **Szóbeli rész** |
| Időtartam | 45 perc | 15 perc |
| Aránya az értékelésnél | 50 % | 50 % |

|  |  |
| --- | --- |
| **A vizsga értékelése** | **%-os határok** |
| megfelelt | 35-100% |
| nem felelt meg | 0-34% |

**A hittan-oktatás témakörei az alsó tagozaton**

**1. osztály**

**Isten szeret engem!**

Isten ajándékainak felfedezése a világban és az emberekben

**2. osztály**

**Megismerkedünk Jézussal**

Jézus élete és tanítása

**3. osztály**

**Találkozásra készülünk Jézussal**

Így élünk keresztényként

**4. osztály**

**Barátságban Istennel**

Jézus követése az Egyházban

**1. ÉVFOLYAM**

**Óraszám: 2 óra/hét → 72 óra/év**

**Isten szeret engem!**

**Oktatási cél**

Ismerkedjenek meg a gyermekek a történeti Jézus életének főbb eseményeivel. Ismerjék meg Jézus Krisztust mint az Atya küldöttét (kapcsolódva a karácsonyi és a húsvéti ünnepkörhöz). Váljanak számukra ismerőssé, érthetővé a vallási jelek, főbb szimbólumok; ismerkedjenek az egyházi élet személyeivel, eseményeivel és kellékeivel. Ismerkedjenek meg a katolikus köszöntéssel, a legfontosabb imádságokkal.

**Nevelési cél**

A ránk bízott gyermekek egyre nagyobb örömmel és tudatossággal ismerjék fel Isten szerető jelenlétét életükben. A közös élmények, cselekvések kapcsán az osztályközösség tagjai erősödjenek összetartozásukban. Közös áhítatélmények révén váljanak képessé személyes imádságra; gyakorolják a közösségben végzett ima kötött, fegyelmezett formáit is. Néhány szent példáján keresztül fedezzék fel a felebaráti szeretet jelentőségét, igyekezzenek az így megismert erényeket mindennapjaikban alkalmazni. Jézus tanításának ismeretében tudatosan reflektáljanak személyes életük eseményeire, feladataira.

|  |  |
| --- | --- |
| **Hitismeretek** | |
| Isten mint minden létező forrása és gondviselője | 9 |
| Isten terve az emberrel | 4 |
| Isten Fia közénk jött | 5 |
| Isten Fia köztünk élt | 6 |
| Húsvéti ünnepkör | 8 |
| Hitünk forrásai | 4 |
| **Összesen** | **36** |
| **Gyakorlati- és lelki órák** | |
| Ünnepekhez kapcsolódó alkalmak | 6 |
| Témakörökhöz kötődő gyakorlati órák | 22 |
| Lelki órák | 8 |
| **Összesen** | **36** |

**Hitismeretek**

**Isten mint minden létező forrása és gondviselője**

A mennyei Atya családjához tartozunk

Isten családot adott nekünk – Szüleink gondoskodnak rólunk

A mennyei Atya gondoskodik rólunk – A teremtett világ

A teremtő Isten munkatársainak hív minket

Isten ránk bízta a világot

Isten csodálatosnak teremtette az embert

Sokfélék vagyunk

A bennünk rejtőző kincsek

**Isten terve az emberrel**

Isten örök életet adott nekünk

Szent Márton ünnepe

Árpád-házi Szent Erzsébet, a szolgáló királylány

**Isten Fia közénk jött**

Advent – Az angyali üdvözlet

Szent Miklós

„A kis Jézus megszületett, örvendjünk!”

A napkeleti bölcsek

Isten ajándéka: a víz

**Isten Fia köztünk élt**

A názáreti évek

Az Úr Jézus örömhírt hozott

Az Úr Jézus tanítványokat választ

AZ Úr Jézus lecsendesíti a vihart

AZ Úr Jézus a szamáriai asszonnyal beszélget – Az imádság

Az Úr Jézus megvigasztalja a sírókat

**Húsvéti ünnepkör**

A Nagyböjt kezdődik – A hamu

A jeruzsálemi bevonulás – Isten országa köztetek van

Az utolsó vacsora

A kereszt titka – A rosszat csak jóval lehet legyőzni

Feltámadt!

Jézus és Tamás

A mennybemenetel

Isten ajándéka: a tűz – Pünkösd

**Hitünk forrásai**

Isten új népe – „Ti vagytok a föld sója”

Mária a mi példaképünk és segítőnk

A Szentírás Isten hozzánk szóló üzenete

A templom

Szentmisére megyünk

„Veletek vagyok minden nap…!”

**Gyakorlati és lelki órák**

**Témakörökhöz kötődő gyakorlati órák**

Dramatizálások, bábjátékok

Hangjátékok

Élőkép alkotása

Makettek, tablók, ábrák készítése

Körjátékok

**Ünnepekhez kapcsolódó alkalmak**

Advent és karácsony

Rendalapítók: Fourier Szent Péter és Boldog Alix Le Clerc ünnepe

Nagyböjt

Húsvét

Mindszenty József

Pünkösd

Keresztúti ájtatosság

Helyi zarándoklatok

**Lelki órák**

A templomban Istennel 1-2

Rózsafüzér-ájtatosság

Zenés áhítat 1-2

Imádság a Szentírással 1-2

Imádság saját szavainkkal

**Módszer**

Az órák vezetésénél arra törekszünk, hogy maga az együttlét is élményt adó legyen. Ezt a célt szolgálja a személyesség is, melyből tanítványaink megérzik, hogy fontos a jelenlétük. Mivel kicsi gyermekek, szükséges figyelembe venni a játék- és mozgásigényüket, valamint azt az életkori sajátosságot, hogy elsősorban az érzelmileg is alátámasztott ismereteket képesek megragadni. Alapvető ismeretszerzési és önkifejezési eszköz ebben az életkorban az éneklés és a rajzolás, az ezekhez társuló érzelmek ösztönző hatását is felhasználjuk. A közös munka, az együtt elvégzett feladatok során fokozatosan érlelődnek a csoportmunka előfeltételei: a kapcsolatteremtési készség és az egymásra figyelni tudás.

**Követelmények**

Legyen a gyermeknek élményszerű fogalma Istenről mint gondviselő Atyáról, s ezt tudja is kifejezésre juttatni a maga értelmi-érzelmi szintjén. Ismerje és tudja elmondani Jézus életének főbb eseményeit kisebb segítséggel. Váljék tudatossá a gyermekben, hogy Jézus az Atya küldötte. Ismerje a karácsony, húsvét, pünkösd ünnepeinek tartalmát. Ismerje és értse a legelemibb vallási jeleket, szimbólumokat. Ismerje és szeresse az egyházat mint Isten népét, a Jézus Krisztusban hívők nagy családját, amelynek látható feje a római pápa. Ismerje a templom főbb liturgikus tárgyait, s tudjon a templomban megfelelő módon viselkedni, illetve a közös liturgiában részt venni. Tudja az alapvető imádságokat, az egyszerűbb egyházi énekeket.

**A tantárgy tanításához ajánlott irodalom**

Isten szeret engem! Munkafüzet (Ecclesia Kiadó)

Isten szeret engem! Kézikönyv 5-7 éves gyerekek hitre neveléséhez (Ecclesia Kiadó)

Szentírás

Isten gyermekei vagyunk – módszertani segédanyag (Jel Kiadó)

A Katolikus Egyház katekizmusa

**2. ÉVFOLYAM**

**Óraszám: 2 óra/hét → 72 óra/év**

**Megismerkedünk Jézussal**

**Oktatási cél**

Az elsőáldozásra való felkészítés első éve. A gyermek ismerje meg Jézus életének és tanításának főbb mozzanatait az evangéliumok alapján, különös tekintettel az Eukarisztia, a bűnbánat és a bűnbocsátással kapcsolatos vonatkozásokra. Ismerje meg Jézus tanítását: a Teremtőről, az emberről, a bűnről, Isten irgalmasságáról és az örök életről. Ismerje fel Jézus csodáiban isteni erejét és irántunk való szeretetét. Tudjanak arról, hogy Jézus van jelen az Eukarisztiában, "aki meghalt bűneinkért és feltámadt megigazulásunkra".

**Nevelési cél**

A keresztény élet alapvető gyakorlatainak meggyökereztetése: imádság, templomba járás, áldozatvállalás, kötelességteljesítés, jócselekedetek, részvétel az egyházi év ünnepein. Példánkkal, az Oltáriszentség jelenlétében tanúsított magatartásunkkal ébresszük fel a gyermek hitét az Eukarisztiában jelenlévő Jézus Krisztusban. Segíteni kell annak felismerésében, hogy Jézusban Isten szeret minket, aki nekünk is megbocsát, és minket is meghív az örök életre. Segítsük a gyermeket abban, hogy az Egyház életébe való bekapcsolódás által táplálja hitét és igyekezzen az életét Jézus tanításának megfelelően alakítani.

|  |  |
| --- | --- |
| **Hitismeretek** | |
| Jézus mennyei Atyánk ismeretére és szeretetére tanít | 7 |
| Jézus embertársaink szeretetére tanít | 5 |
| Jézus a Fiúisten, aki értünk lett emberré | 7 |
| Jézus velünk van | 5 |
| Jézus segít minket | 5 |
| Jézus közösségében élünk, örök életre készülünk | 7 |
| **Összesen** | **36** |
| **Gyakorlati és lelki órák** | |
| Ünnepekhez kapcsolódó alkalmak | 6 |
| Témakörökhöz kötődő gyakorlati órák | 22 |
| Lelki órák | 8 |
| **Összesen** | **36** |

**Hitismeretek**

**Jézus mennyei Atyánk ismeretére és szeretetére tanít**

Jézussal találkozunk

Mennyei Atyánk

Isten gyermekei vagyunk

Jézussal beszélgetünk

Szeretjük mennyei Atyánkat

**Jézus embertársaink szeretetére tanít**

Szeresd szüleidet!

Szeresd embertársaidat!

Teljesítsd kötelességedet!

Légy őszinte!

Szeretjük embertársainkat

**Jézus a Fiúisten, aki értünk lett emberré**

Jézus édesanyja

Karácsony

Jézus megkeresztelkedése

Jézus szenvedése

Húsvét

Jézus visszatért az Atyához

Hiszünk Jézus Krisztusban

**Jézus velünk van**

Jézus feltámasztja Jairus leányát

A kánai menyegző

A vihar lecsendesítése

Jézus csodái

**Jézus segít minket**

Jézus betegeket gyógyít

Jézus megmenti a bűnösöket

Ki kedves Isten előtt?

Bocsánatot kérünk Istentől

Jézus segít

**Jézus közösségében élünk, örök életre készülünk**

Jézus Egyházához tartozunk

A Mennyország

Jézus újra eljön

Így élünk mi, keresztények

Jézus Egyházában élünk

**Gyakorlati és lelki órák**

**Témakörökhöz kötődő gyakorlati órák**

Dramatizálások, bábjátékok

Hangjátékok

Élőkép alkotása

Makettek, tablók, ábrák készítése

Körjátékok

**Ünnepekhez kapcsolódó alkalmak**

Advent és karácsony

Rendalapítók: Fourier Szent Péter és Boldog Alix Le Clerc ünnepe

Nagyböjt

Húsvét

Mindszenty József

Pünkösd

Imaösvények

Keresztúti ájtatosság

Helyi zarándoklatok

**Lelki órák**

A templomban Istennel 1-2

Rózsafüzér-ájtatosság

Zenés áhítat 1-2

Imádság a Szentírással 1-2

Imádság saját szavainkkal

**Módszer**

Az órák vezetésénél arra törekszünk, hogy maga az együttlét is élményt adó legyen. Ezt a célt szolgálja a személyesség is, melyből tanítványaink megérzik, hogy fontos a jelenlétük. Mivel kicsi gyermekek, szükséges figyelembe venni a játék- és mozgásigényüket, valamint azt az életkori sajátosságot, hogy elsősorban az érzelmileg is alátámasztott ismereteket képesek megragadni. Alapvető ismeretszerzési és önkifejezési eszköz ebben az életkorban az éneklés és a rajzolás, az ezekhez társuló érzelmek ösztönző hatását is felhasználjuk. A közös munka, az együtt elvégzett feladatok során fokozatosan érlelődnek a csoportmunka előfeltételei: a kapcsolatteremtési készség és az egymásra figyelni tudás.

**Követelmények**

A gyermekek ismerjék meg az őket hívó Jézus életének és tanításának főbb mozzanatait az evangéliumok alapján. . Ismerje a karácsony, húsvét, pünkösd ünnepeinek tartalmát. Ismerje és értse a legelemibb vallási jeleket, szimbólumokat. Ismerje és szeresse az egyházat mint Isten népét, a Jézus Krisztusban hívők nagy családját, amelynek látható feje a római pápa. Ismerje a templom főbb liturgikus tárgyait, s tudjon a templomban megfelelő módon viselkedni, illetve a közös liturgiában részt venni. Tudja az alapvető imádságokat, az egyszerűbb egyházi énekeket Ismerjék a szentmise főbb részeit, és a keresztség szentségét.

**A tantárgy tanításához ajánlott irodalom**

Elsőáldozók könyve I. (Szent István Társulat)

Dr. Rédly Elemér: Tanári kézikönyv az Elsőáldozók könyvéhez

Szentírás

A Katolikus Egyház katekizmusa

**3. ÉVFOLYAM**

**Óraszám: 2 óra/hét → 72 óra/év**

**Találkozásra készülünk Jézussal**

**Oktatási cél**

Ismerje meg a gyermek a megváltás fogalmának egyes elemeit: kegyelem, bűn, áldozat, jóvátétel; továbbá a szentgyónáshoz és szentáldozáshoz szükséges ismereteket: erkölcsi törvény, lelkiismeret, szándékosság, a bűnök különböző fajtái, bűnbánat, erősfogadás, gyónás, feloldozás, a bűnbánat öröme, elégtétel... áldozás, kegyelem állapota, Oltáriszentség, Jézus jelenléte, Jézus áldozata, hálaadás, Jézussal való együttlétünk öröme.

**Nevelési cél**

A Krisztus-központú gondolkodás, a rendszeres szentségi élet kialakítása, a hálaadás, az eukarisztikus és a bűnbánó lelkület megalapozása. Élje át a gyermek Jézussal való közösségünk örömét. A gyermek tárgyi tudásának építésével egy időben lelki fejlődését is segítenünk kell, hogy a harmadik év végére minél felkészültebbé válhasson az eukharisztia tudatos vételére. Imaéletének formálásában arra kell törekednünk, hogy a saját korának megfelelő szinten értse és érezze az ima fontosságát. Segítenünk kell őt abban, hogy szintjének megfelelő tudatossággal válaszoljon Jézus szeretetére, törekedjen a jóra

|  |  |
| --- | --- |
| **Hitismeretek** | |
| Jézus mennyei Atyánk ismeretére és szeretetére tanít | 6 |
| Jézus embertársaink szeretetére tanít | 7 |
| Jézus a Fiúisten, aki értünk lett emberré | 6 |
| Jézus a mi éltetőnk | 8 |
| Jézus a mi gyógyítónk | 9 |
| **Összesen** | **36** |
| **Gyakorlati és lelki órák** | |
| Ünnepekhez kapcsolódó alkalmak | 6 |
| Témakörökhöz kötődő gyakorlati órák | 22 |
| Lelki órák | 8 |
| **Összesen** | **36** |

**Hitismeretek**

**Jézus Mennyei Atyánk ismeretére és szeretetére tanít**

Jézus mindenkivel találkozni akar

Jézus a mennyei Atyáról tanít

A kegyelmi élet

Jézussal beszélgetünk

Szeretjük mennyei Atyánkat

**Jézus embertársaink szeretetére tanít**

Tiszteld szüleidet!

Légy szemérmes!

Élj békességben!

Dolgozz becsületesen!

Isten országáért dolgozunk

Légy megbízható!

Szeretjük embertársainkat

**Jézus a Fiúisten, aki értünk lett emberré**

A Szentcsalád

Jézus születése

Jézus a Fiúisten

Jézus életét adta értünk

Jézus feltámadt

Jézus elküldte a Szentlelket

**Jézus a mi éltetőnk**

Jézus az élet ura

A kenyérszaporítás

Az utolsó vacsora

A szentmise

A szentáldozás

A szentáldozás után

Jézus a mi éltetőnk

**Jézus a mi gyógyítónk**

A bűn a lélek betegsége

Tartsatok bűnbánatot!

Jézus a lélek orvosa

Jézus megbízást ad a bűnbocsátásra

Így készülünk a gyónásra

Így gyónunk

A gyónás után

Jézus hív: Kövessük!

Jézus Egyházában élünk

**Gyakorlati és lelki órák**

**Témakörökhöz kötődő gyakorlati órák**

Dramatizálások, bábjátékok

Hangjátékok

Élőkép alkotása

Makettek, tablók, ábrák készítése

Rejtvények kitalálása

**Ünnepekhez kapcsolódó alkalmak**

Advent és karácsony

Rendalapítók: Fourier Szent Péter és Boldog Alix Le Clerc ünnepe

Nagyböjt

Húsvét

Mindszenty József

Pünkösd

Imaösvények

Keresztúti ájtatosság

Helyi zarándoklatok

**Lelki órák**

A templomban Istennel

Kommentált osztály-szentmise

Rózsafüzér-ájtatosság

Imádság a Szentírással

Szentségimádás

Mária-ájtatosság

Zenés áhítat

Imádság saját szavainkkal

**Módszer**

A harmadik osztályba járó gyerekeknek már fejlett annyira a kapcsolatteremtési készségük, hogy tudnak párokban és kisebb csoportokban is egymással dolgozni. Ez a munkaforma segíti a tanulókat, hogy minél aktívabban vegyenek részt az órákon. A parancsolatok pontosabb megértését szolgálja a rövid magyarázó történetek meghallgatása, a helyzetek megjelenítése, megbeszélése. Az elsőáldozásra való felkészülés része az imádságos lelkület kialakítása. A sok biztatással, bátorítással és személyes példaadással érhetjük el, hogy a gyermekek saját szavaikkal is tudjanak szólni a mennyei Atyához.

**Követelmények**

Ismerje a tanuló Jézus életének legfontosabb eseményeit és tanítását. Sajátítsa el a bűnbocsánat szentségével és az Oltáriszentséggel kapcsolatos tudnivalókat. Tudja fejből a Tízparancsolatot és értse, mit kíván tőlünk Isten ezekkel a parancsolatokkal. Ismerje a négy evangélium szerzőjét, az evangéliumok sorrendjét. Ismerje Jézus új parancsát. Ismerje a szentmise részeit, tudjon bekapcsolódni a liturgiába. Egyéni lehetőségei szerint igyekezzen közreműködni felolvasással, énekléssel, ministrálással…Törekedjen arra, hogy mindennapi életét Jézus tanításának megfelelően alakítsa.

**A tantárgy tanításához ajánlott irodalom**

Elsőáldozók könyve II. (Szent István Társulat)

Dr. Rédly Elemér: Tanári kézikönyv az Elsőáldozók könyvéhez

Szentírás

A Katolikus Egyház katekizmusa

**4. ÉVFOLYAM**

**Óraszám: 2 óra/hét → 72 óra/év**

**Barátságban Istennel**

**Oktatási cél**

A tanulók ismerjék meg néhány kiemelkedő ó- és újszövetségi szereplő, illetve az egyháztörténelem kiválasztott személyeinek életét és példájuk által ösztönzést kapjanak ahhoz, hogy életüket Isten barátságának öröme és kívánalmai szerint alakítsák. A gyermekek ismerjék meg a szentírási elbeszéléseket, azok erkölcsi üzenetét, s a belőlük sugárzó isteni szeretetet. Jóllehet a történetek bizonyos időrendiségben követik egymást, nem célunk az üdvtörténeti sorrendiség bemutatása.

**Nevelési cél**

Tudatosítsuk bennük, hogy miként a példaként eléjük állított emberek élete, az ő életük is Isten kezében van. Segítsük őket abban, hogy mindennapi életükben bizalommal hagyatkozzanak a mennyei Atya gondviselő jóságára. Alakítsuk ki bennük a készséget, hogy figyeljenek a népét féltő, szeretettel vezető és minden problémájára választ adó Úr szavára.

|  |  |
| --- | --- |
| **Hitismeretek** | |
| Újra itt vagyunk | 2 |
| Isten emberei az Ószövetségben | 12 |
| Jézus közelében | 9 |
| Jézus követői az Egyházban | 11 |
| Visszanéző | 2 |
| **Összesen** | **36** |
| **Gyakorlati és lelki órák** | |
| Havi szentgyónás | 9 |
| Ünnepekhez kapcsolódó alkalmak | 6 |
| Témakörökhöz kötődő gyakorlati órák | 13 |
| Lelki órák | 8 |
| **Összesen** | **36** |

**Hitismeretek**

**Újra itt vagyunk**

Itt vagyok Uram!

Válaszd az életet!

Barátaimnak mondalak benneteket

**Isten emberei az Ószövetségben**

Különös vendégek – Ábrahám látogatói

Mennyire becsülöd Isten barátságát? – Jákob és Ézsau

Csellel vagy Isten áldásával? – Jákob menekülése és hazatérése

Minden a javunkra válik – József története

Kiből lehet nagy ember? – Mózes születése

Egy igazi vezető – Úton az Ígéret földjére

Isten megszólít – Sámuel meghívása

A külsőt nézed, vagy a szívet? – Dávid és Góliát

Kérj, amit akarsz! – Salamon, a bölcs király

Tedd meg, ami rajtad áll! – Adventi készület

Menjünk mi is Betlehembe! – Mindjárt itt a karácsony!

Meghívás és válasz

**Jézus közelében**

A világosság a világba jött – Jézus bemutatása a templomban

Ki lát igazán? – Bartimeus, a jerikói vak

Ehhez én kevés vagyok – A kafarnaumi százados

Mint bárányokat a farkasok közé – A hetvenkettő elküldése

Isten országának törvénye – Jakab és János kérése

A közösen hordozott kereszt – Cirenei Simon

Halászból emberhalász – Jézus és Péter barátsága

Miért üldözöl? – Saul megtérése

Uram, kihez mennénk?

**Jézus követői az Egyházban**

Egy anya reménye – Szent Mónika

Isten szeretete elé semmit ne tégy! – Szent Benedek

Felelősen egy nép jövőjéért – Szent István király

Királyi segítőtárs – Boldog Gizella

A közösségteremtő remete – Boldog Özséb

A békeszerző királylány – Árpád-házi Szent Margit

Szeret és öröm – Néri Szent Fülöp

Az ember gyengesége, Isten ereje . Vianney Szent János

Eszköz Isten kezében – Boldog Batthyány-Strattmann László

Szentek serege

**Visszanéző**

A titokzatos test – Az Egyház

Ne féljetek a harmadik évezred szentjei lenni!

**Gyakorlati és lelki órák**

**Témakörökhöz kötődő gyakorlati órák**

Dramatizálások, bábjátékok

Hangjátékok

Élőkép alkotása

Makettek, tablók, ábrák készítése

Lapbook, rejtvények létrehozása

**Ünnepekhez kapcsolódó alkalmak**

Advent és karácsony

Rendalapítók: Fourier Szent Péter és Boldog Alix Le Clerc ünnepe

Nagyböjt

Húsvét

Mindszenty József

Pünkösd

Imaösvények

Keresztúti ájtatosság

Helyi zarándoklatok

**Lelki órák**

A templomban Istennel

Kommentált osztály-szentmise

Rózsafüzér-ájtatosság

Imádság a Szentírással

Szentségimádás

Mária-ájtatosság

Zenés áhítat

Imádság saját szavainkkal

**Havi szentgyónás**

**Módszer**

A negyedik osztályos gyermekekre jellemző, hogy fokozatosan fejlődik a kommunikációs készségük, ezért a magyarázat mellett egyre nagyobb teret kap a kisebb csoportokban megvalósítható beszélgetés és megbeszélés. A páros és csapatmunka elősegíti, hogy a tanulók aktív résztvevői legyenek az óráknak. Jelentős a szerepe a szemléltetésnek, hiszen a tananyagban szereplő személyek a gyermekekhez képest távoli térben és időben éltek. A tanulók életkori sajátosságából adódóan gyakran alkalmazunk didaktikai és kooperatív játékokat is.

**Követelmények**

A tanuló ismerje meg az üdvtörténet egyes eseményeit, és bennük Isten üzenetét. Csodálkozzon rá ószövetségi, újszövetségi személyekre, szentekre, mint példaképekre. Ismerje fel az ő életpéldájuk értékét. Tanuljon meg Isten jelenlétében élni, törekedjen rá, hogy Jézus tanítása szerint hozza meg döntéseit a mindennapi élet kérdéseiben.

**A tantárgy tanításához ajánlott irodalom**

Barátságban Istennel – Munkatankönyv 4. osztályos gyermekek részére

Barátságban Istennel – Tanári kézikönyv

Szentírás

A Katolikus Egyház katekizmusa

A szentek élete

**Lelki órák**

**A lelki órák célja**

Megteremteni annak lehetőségét, hogy Isten megszólítsa a diákokat és megérintse szívüket. Ezeken az órákon nem a didaktikai cél az elsődleges, hanem a spirituális. Ez nem gyakorlati hittanóra, hanem olyan lelki és imádságos alkalom, amely segít a diákoknak elindulni, illetve előrehaladni az istenkapcsolat útján, lehetőséget biztosít a különféle lelki- és imaformák kipróbálására, s ezáltal a saját lelki irányultság felfedezésére és megismerésére, lelki erőt ad a diákoknak feladataik végzésére, reflexiós lehetőséget teremt saját életükre.

Az istenélmény megtapasztalásán és a hit gyakorlati elmeinek kipróbálásán kívül a diákokat segítjük abban is, hogy bátran tudjanak lelki dolgokhoz nyúlni, meg tudják különböztetni a hitünkből fakadó lelki gyakorlatokat, s a lelki élet váljon személyes növekedésük nélkülözhetetlen elemévé. Legyen véleményük lelki dolgokkal kapcsolatban, ismerjék és szeressék a lelki sokszínűséget, merjenek lelki dolgokról megnyilvánulni és véleményt formálni, s azt másokkal megosztani.

Az 1. és a 2., valamint a 3. és a 4. évfolyamot párhuzamosan kezeljük, remélve, hogy az ismétlések által a diákok hétköznapi gyakorlatává válik mindaz, amit a lelki órákon tapasztalnak és megélnek. Természetesen ez nem zárja ki azt, hogy ha a tanító megfelelőnek látja, eltérjen ettől a beosztástól a diákok személyiségének és lelki igényének megfelelően.

**A lelki órákon alkalmazott módszerek**

A lelki órákat nem a hagyományos tanórai keretek között tartjuk. Lehetőleg ne is az osztályteremben legyen, hanem valami szakrális környezetben. Megfelelő infrastruktúra kiépítéséig ideiglenesen be lehet úgy rendezni a termet, hogy a diákok körben üljenek, akár széken, akár a földön, szőnyegen. Az egyéb berendezés az óra vezetőjétől és az adott témától függhet: feszület, szobor, gyertya, nagyobb méretű szentkép, imádsághoz való eszközök. A lelki órát vezetheti lelkipásztor vagy maga a szaktanár.

Az óra nagyrészét a vallásos megtapasztalás (imádság, elmélkedés, stb.) jelentse. Csak kisebb rész legyen a bevezető, amelyben gyakorlati oldalról készítjük fel a diákokat. A felkészítés a lelki órát megelőző gyakorlati órán történhet, hogy a lelki órán már csak minimális mértékben kelljen szervezési dolgokkal, valamint magyarázatokkal foglalkozni. A lelki óra végén legyen megosztás is, még ha nem is minden alkalommal, vagy úgy, hogy egy-egy alkalommal más-más diákok jutnak szóhoz.

A diákokat vezessük el oda, hogy merjenek lelki dolgokról és belső történésekről is beszélni, még ha kezdetben csak általánosságokról beszélnek is, vagy csak egyetlen szóval is mondják ki, ami bennük történt. A felsőbb évfolyamokban egyre nagyobb teret lehet engedni a megtapasztalást követő megosztásnak is.

Megvan annak a lehetősége, hogy a szaktanár az osztály fejlődésének megfelelően ezen programok szinte bármelyikét összekapcsolja szentségimádással a megfelelő pillanatban és a megfelelő mennyiségben.

**1-2. évfolyam**

|  |  |  |
| --- | --- | --- |
|  | **Óra témája** | **Óra célja** |
| **1.** | A templomban Istennel | Annak felismerése, hogy a szakrális környezet imádságra segít minket |
| **2.** | A templomban Istennel | Annak felismerése, hogy a szakrális környezet imádságra segít minket |
| **3.** | Rózsafüzér-ájtatosság | A rózsafüzér elmélkedő imádságának megismerése |
| **4.** | Zenés áhítat | Az ének és a zene, mint imádság megtapasztalása |
| **5.** | Imádság a Szentírással | Egy konkrét szöveg üzenete számomra |
| **6.** | Zenés áhítat | Az ének és a zene, mint imádság megtapasztalása |
| **7.** | Imádság a Szentírással | Egy konkrét szöveg üzenete számomra |
| **8.** | Imádság saját szavainkkal | Annak megtapasztalása, hogy Jézussal egyszerű szavakkal is beszélgethetünk |

**1-2. A templomban Istennel**

Az óra célja az, hogy a diákok megérezzék, hogy a szakrális környezet más, mint életünk többi hétköznapi színtere, s a környezet, ha figyelmesen szemléljük, imádságra serkenthet bennünket. Az ezt megelőző órákon beszélhetünk a templom jelentőségéről, a templomi viselkedésről, megismerhetjük a templom főbb részeit. A leghangsúlyosabb azonban, hogy ott mi vendégek vagyunk, az Isten otthona, ott vele, a vendéglátóval találkozunk és foglalkozunk.

Az óra kezdetén a diákok megnézhetik a legfontosabb templomi dolgokat, amelyekről korábban az órákon sikerült beszélgetni: mi az, ami csak a templomban van, s ezek hogyan emlékeztetnek bennünket a Jóistenre.

Ezt követően a tanító által megfelelőnek gondolt módon lehet az alkalmat folytatni. Mondhat imádságot a saját szavaival, felolvashat egy bibliai szakaszt, elimádkozhat egy kötött imát, elmondhatja egy szent életét, ami után a közbenjárását kérhetik. A fontos, hogy a diákok szokják a templomi légkört, s azt, hogy ott különleges módon tudnak a Jóistennel találkozni. Egyáltalán nem baj, ha ezek az alkalmak nem tűnnek nagyon produktívnak vagy lelkinek. A Jóisten akkor is el tudja őket érni, ha mi ebből semmit nem látunk.

**3. Rózsafüzér-ájtatosság**

Ez az alkalom a hagyományos októberi alkalmon való részvételt jelenti, amikor iskolánk csatlakozik az Egymillió gyermek imádkozza a rózsafüzért kezdeményezéshez. Ezen alkalom megszervezését és lebonyolítását az Iskolalelkészség végzi. Hasznos előtte azonban a diákokkal beszélni a rózsafüzérről, megismerni azt, mint tárgyat is, valamint segíteni őket, hogy hogyan tudják a számukra viszonylag hosszú imádságot lélekkel megtölteni. A közös alkalom során a szervezők majd segítenek a gondolataikat irányítani, de készítsük fel őket arra is, hogy az együtt imádkozás nem csupán a szavakon keresztül, hanem lélekben is történik.

**4, 6. Zenés áhítat**

Ennek az alkalomnak a zenei részét időben elő kell készíteni. Nem feltétlenül szükségesegy egész szolgáló csapattal, elegendő egy gitáros vagy zongorás. A diákok elhelyezkedésére sokféle lehetőséget lehet kitalálni: széken, földön, imazsámolyon, falnak dőlve, de lehetőleg körben ülve. Célszerű egy kis légterű termet választani, ahol kialakulhat a személyes hangulat. Használjunk valamilyen nagyobb ikonszerű feszületet vagy egy Krisztus-ikont, mint középpontot, amely felé mindenki fizikailag irányul. Akár virágokkal és sok mécsessel is díszíthetünk. Rendkívül fontos, hogy a középpont szépen és ízlésesen díszített legyen, mivel az esztétikumnak is nagy szerepe van.

A megelőző órán magyarázzuk el a diákoknak, hogy az éneklés segít felemelni a szívünket, s Isten örül annak, ha mi is örülünk. Bár ők még kicsik, de amennyire csak lehet, ne erőlködve akarjanak énekelni, hanem az érzelmeikkel. Előre válasszunk ki olyan énekeket, amelyeket már énekeltek korábban. Fontos, hogy ezen az alkalmon egyáltalán ne legyen énektanulás, csak korábban már énekelt énekek legyenek. Természetesen lehetnek mutogatós énekek is. Menet közben is emlékeztessük őket arra, hogy Jézusra gondoljanak, s őt igyekezzenek érezni a szívükben.

**5, 7. Imádság a Szentírással**

A használt evangéliumi perikópát a szaktanár válassza ki. Lehet például azon kevés szakasz közül választani, ahol gyerekek szerepelnek. A szakasz imádkozásának módja nagyban függ a választott szövegtől és az osztály lelki beállítottságától. Alapvetően az a fontos, hogy a szentírási történeten keresztül Isten tudjon egy gondolatot vagy egy érzést adni a diákok szívébe. Mivel ők még nagyon kicsik, a saját maguk módján és sok segítséggel tudják ezt észlelni. Megfelelő a szöveg felolvasása után kicsit beszélgetni az adott szakaszról. Kik a szerepelők? Ki szimpatikus? Mit tesz Jézus? Mit tesznek az emberek? Mi közöm lehet nekem ehhez a történethez? Ezt követően teremtsünk lehetőséget arra, hogy egy kis csendben mindenki maga dolgozzon a történettel. Adhatunk pár kérdést, amin kicsit gondolkodniuk kell. Közben lehet színezni vagy rajzolni, ami közben halk zene is szólhat. Amennyire csak lehetséges, próbáljuk őket csendben munkáltatni, s közben újra és újra a kérdésre irányítani a figyelmet. A megfelelőnek tűnő idő után, aki szeretné, elmondhatja azt, hogy mire jutott a csendes idő alatt. Rövid közös imával zárulhat az alkalom.

**8. Imádság saját szavainkkal**

Ezt az alkalmat az első évfolyamon célszerű a tanév vége felé megszervezni, amikor már a diákok kicsit belejöttek a saját szavas imádságba. Ez a fajta imamód a legtöbb felnőttől távol áll, ezért nagyon fontos, hogy már a kezdetektől nagy hangsúlyt helyezzünk a saját szavas imákra. Rendszerint vannak jól bevált emberek, akik akár minden órán szívesen imádkoznak. Ezen alkalom lényege az lenne, hogy mindenki megszólaljon egy rövid imával.

Alakítsunk ki valamilyen szép, meghitt helyet az alkalom számára. Lehet körben a földön ülni, és tehetünk középre valamilyen szép díszítést is. Miután sikerült elhelyezkedni és lecsendesedni, néhány énekkel kezdhetjük az alkalmat, olyannal, amit a gyerekek nagyon szeretnek. Utána mindenki csukja be a szemét és képzelje el, ahogyan Jézus szeretettel tekint most az osztályra, s örül, hogy ezt az időt neki adják. Boldog, mert már előre örül annak, hogy sok szép és őszinte imát fog hallani. Ezt követhetik az imák olyan módon, hogy valamilyen szent tárgyat (keresztet, szentképet) adjanak tovább a gyerekek, s mindig az imádkozik, akinél az adott tárgy van. Ha jónak látszik, lehet az egyik tanítónéni az első, így megmutatja, hogy mit is kell csinálni. Ha túl hosszúnak tűnik az idő a gyerekek számára, 6-7 ima után lehet egy éneket betenni. Az utolsó imádkozó lehet megint a tanítónéni, aki megköszönheti Jézusnak a gyerekeket és imáikat. Az alkalom valamilyen vidám (akár mutogatós) énekkel zárulhat.

**3-4. évfolyam**

|  |  |  |
| --- | --- | --- |
|  | **Óra témája** | **Óra célja** |
| **1.** | A templomban Istennel | Annak felismerése, hogy a szakrális környezet imádságra segít minket |
| **2.** | Kommentált osztály-szentmise | A szentmisén való aktív részvétel előmozdítása |
| **3.** | Rózsafüzér-ájtatosság | A rózsafüzér elmélkedő imádkozásának megismerése |
| **4.** | Imádság a Szentírással | Egy konkrét szöveg személyes üzenetének felismerése |
| **5.** | Szentségimádás | Megismertetni az Eucharisztia előtt való imádság értékét |
| **6.** | Mária-ájtatosság | A Szűzanya-tisztelet gyakorlati megismertetése |
| **7.** | Zenés áhítat | Az ének és a zene, mint imádság megtapasztalása |
| **8.** | Imádság saját szavainkkal | Annak megtapasztalása, hogy Jézussal egyszerű szavakkal is beszélgethetünk |

**1. A templomban Istennel**

Az óra célja az, hogy a diákok megérezzék, hogy a szakrális környezet más, mint életünk többi hétköznapi színtere, s a környezet, ha figyelmesen szemléljük, imádságra serkenthet bennünket. Az ezt megelőző órákon beszélhetünk a templom jelentőségéről, a templomi viselkedésről, megismerhetjük a templom főbb részeit. A leghangsúlyosabb azonban, hogy ott mi vendégek vagyunk, az Isten otthona, ott vele, a vendéglátóval találkozunk és foglalkozunk.

Az óra kezdetén a diákok megnézhetik a legfontosabb templomi dolgokat, amelyekről korábban az órákon sikerült beszélgetni: mi az, ami csak a templomban van, s ezek hogyan emlékeztetnek bennünket a Jóistenre.

Ezt követően a tanító által megfelelőnek gondolt módon lehet az alkalmat folytatni. Mondhat imádságot a saját szavaival, felolvashat egy bibliai szakaszt, elimádkozhat egy kötött imát, elmondhatja egy szent életét, ami után a közbenjárását kérhetik. A fontos, hogy a diákok szokják a templomi légkört, s azt, hogy ott különleges módon tudnak a Jóistennel találkozni. Egyáltalán nem baj, ha ezek az alkalmak nem tűnnek nagyon produktívnak vagy lelkinek. A Jóisten akkor is el tudja őket érni, ha mi ebből semmit nem látunk.

**2. Kommentált osztály-szentmise**

Ez az alkalom egy olyan szentmisét jelent, amelyen csak az adott osztály diákjai vesznek részt. Az alkalom célja, hogy rövid bemutatás után gyakorlatban is megismerjek a szentmise részeit, valamint hogy az adott részben mi az ő feladatuk. Ha az osztály volt már elsőáldozó, célszerű ezt az alkalmat szentgyónás után tartani, hogy a diákok mindannyian szentáldozáshoz is járulhassanak. Nagy valószínűség szerint ez az alkalom hosszabb lesz, mint 45 perc, így az utána következő óra tanárával mindenképpen beszélni kell. Hasznos, ha a szentmisén a diákok az oltár körül egymás mellett ülnek, vagyis nincs első és második sor. A zenei szolgálatot, a szentírási szakaszokat, könyörgéseket és minden egyéb dolgot a szentmisét bemutató atyával időben kell egyeztetni, s a szentmisét megelőző órán a diákoknak kiosztani. Ne a szentmise előtti percekre maradjon ez. Ha a szaktanár jónak látja, a diákok valamennyien felvehetnek hosszú fehér ruhát. Ennek kapcsán hivatkozhatunk az ősegyház keresztelés utáni gyakorlatára is. A szentmise meghatározott részein vagy a szentmisét bemutató atya tart rövid magyarázatot vagy pedig a szaktanár az erre a célra elkészített kommentárt olvassa fel a diákoknak.

**3. Rózsafüzér-ájtatosság**

Ez az alkalom a hagyományos októberi alkalmon való részvételt jelenti, amikor iskolánk csatlakozik az Egymillió gyermek imádkozza a rózsafüzért kezdeményezéshez. Ezen alkalom megszervezését és lebonyolítását az Iskolalelkészség végzi. Hasznos előtte azonban a diákokkal beszélni a rózsafüzérről, megismerni azt, mint tárgyat is, valamint segíteni őket, hogy hogyan tudják a számukra viszonylag hosszú imádságot lélekkel megtölteni. A közös alkalom során a szervezők majd segítenek a gondolataikat irányítani, de készítsük fel őket arra is, hogy az együtt imádkozás nem csupán a szavakon keresztül, hanem lélekben is történik.

**4. Imádság a Szentírással**

A használt evangéliumi perikópát a szaktanár válassza ki. Lehet például azon kevés szakasz közül választani, ahol gyerekek szerepelnek. A szakasz imádkozásának módja nagyban függ a választott szövegtől és az osztály lelki beállítottságától. Alapvetően az a fontos, hogy a szentírási történeten keresztül Isten tudjon egy gondolatot vagy egy érzést adni a diákok szívébe. Mivel ők még nagyon kicsik, a saját maguk módján és sok segítséggel tudják ezt észlelni. Megfelelő a szöveg felolvasása után kicsit beszélgetni az adott szakaszról. Kik a szerepelők? Ki szimpatikus? Mit tesz Jézus? Mit tesznek az emberek? Mi közöm lehet nekem ehhez a történethez? Ezt követően teremtsünk lehetőséget arra, hogy egy kis csendben mindenki maga dolgozzon a történettel. Adhatunk pár kérdést, amin kicsit gondolkodniuk kell. Közben lehet színezni vagy rajzolni, ami közben halk zene is szólhat. Amennyire csak lehetséges, próbáljuk őket csendben munkáltatni, s közben újra és újra a kérdésre irányítani a figyelmet. A megfelelőnek tűnő idő után, aki szeretné, elmondhatja azt, hogy mire jutott a csendes idő alatt. Rövid közös imával zárulhat az alkalom.

**5. Szentségimádás**

Az elsőáldozás kapcsán központi szerepet kap az Eucharisztia ezekben az évfolyamokban. Ez az alkalom lehetőséget biztosít annak hangsúlyozására, hogy Jézussal bármikor lehet találkozni az Eucharisztiában, ha belépünk a kápolnába. Ez olyan, mintha meglátogatnánk őt.

Ezen alkalommal elegendő egy rövid szentséglátogatást szervezni a kápolnába. Ha van valaki, akinek erre van engedélye, kinyithatja a tabernákulumot, sőt ki is helyezheti az Oltáriszentséget. Ha nincs ilyen segítő, akkor nagyon megfelelő az is, ha csukott tabernákulum előtt imádkozunk, hiszen a legtöbbször amúgy is így történik ez, ha belépünk a kápolnába.

Az alkalom menetét gondosan irányítani kell: mikor üljünk, mikor térdeljünk, mikor mi következik… Tartalmilag össze lehet kapcsolni a korábbi alkalmakkal: akár szentírásos elmélkedéssel vagy kötött imákkal vagy saját imákkal vagy énekléssel. Mindenképpen hagyjunk időt a csendre, amelynek kitöltését kérdésekkel segíthetjük. Újra és újra tudatosítsuk a gyerekekben, hogy Jézus nem csak lélekben van jelen, hanem fizikailag is. Meg tudnánk őt érinteni a szentostyában. Hívjuk őket újra és újra arra, hogy az imaalkalom során tekintsenek gyakran a tabernákulumra és az örökmécsesre.

**6. Mária-ájtatosság**

Ez az alkalom a Szűzanya tiszteletére szeretne példákat adni, így sokféleképpen meg lehet szervezni. Helyszínnek választható a lourdes-i barlang, ahová vihetünk magunkkal mécsest és virágot is. A gyerekek készíthetnek az alkalom előtt ajándékot is, olyat, amit egyébként szívesen adnának az édesanyjuknak. A barlangnál elénekelhetnek pár Mária-éneket, lehet loretói litániát vagy egy tized rózsafüzért énekelni, de a gyerekek mondhatnak saját szavaikkal is imádságot, amivel most a Szűzanyát szólítják meg. Itt is célszerű egy kicsi csendet is tartani, hogy tudjanak a szívükre figyelni, s arra, amit Isten nekik adni szeretne.

**7. Zenés áhítat**

Ennek az alkalomnak a zenei részét időben elő kell készíteni. Nem feltétlenül szükségesegy egész szolgáló csapattal, elegendő egy gitáros vagy zongorás. A diákok elhelyezkedésére sokféle lehetőséget lehet kitalálni: széken, földön, imazsámolyon, falnak dőlve, de lehetőleg körben ülve. Célszerű egy kis légterű termet választani, ahol kialakulhat a személyes hangulat. Használjunk valamilyen nagyobb ikonszerű feszületet vagy egy Krisztus-ikont, mint középpontot, amely felé mindenki fizikailag irányul. Akár virágokkal és sok mécsessel is díszíthetünk. Rendkívül fontos, hogy a középpont szépen és ízlésesen díszített legyen, mivel az esztétikumnak is nagy szerepe van.

A megelőző órán magyarázzuk el a diákoknak, hogy az éneklés segít felemelni a szívünket, s Isten örül annak, ha mi is örülünk. Bár ők még kicsik, de amennyire csak lehet, ne erőlködve akarjanak énekelni, hanem az érzelmeikkel. Előre válasszunk ki olyan énekeket, amelyeket már énekeltek korábban. Fontos, hogy ezen az alkalmon egyáltalán ne legyen énektanulás, csak korábban már énekelt énekek legyenek. Természetesen lehetnek mutogatós énekek is. Menet közben is emlékeztessük őket arra, hogy Jézusra gondoljanak, s őt igyekezzenek érezni a szívükben.

**8. Imádság saját szavainkkal**

Alakítsunk ki valamilyen szép, meghitt helyet az alkalom számára. Lehet körben a földön ülni, és tehetünk középre valamilyen szép díszítést is. Miután sikerült elhelyezkedni és lecsendesedni, néhány énekkel kezdhetjük az alkalmat, olyannal, amit a gyerekek nagyon szeretnek. Utána mindenki csukja be a szemét és képzelje el, ahogyan Jézus szeretettel tekint most az osztályra, s örül, hogy ezt az időt neki adják. Boldog, mert már előre örül annak, hogy sok szép és őszinte imát fog hallani. Ezt követhetik az imák olyan módon, hogy valamilyen szent tárgyat (keresztet, szentképet) adjanak tovább a gyerekek, s mindig az imádkozik, akinél az adott tárgy van. Ha jónak látszik, lehet az egyik tanítónéni az első, így megmutatja, hogy mit is kell csinálni. Ha túl hosszúnak tűnik az idő a gyerekek számára, 6-7 ima után lehet egy éneket betenni. Az utolsó imádkozó lehet megint a tanítónéni, aki megköszönheti Jézusnak a gyerekeket és imáikat. Az alkalom valamilyen vidám (akár mutogatós) énekkel zárulhat.